Уважаема /уважаеми/ г-жо Директор /г-н Директор/,

 На 15.05.2023 г. се навършват 98 години от смъртта на поета, публициста и преводача Гео Милев. В чест на своя патрон АЕГ „ Гео Милев” – гр. Бургас със съдействието на Община Бургас и УН на училището организира четвърто издание на Общинското онлайн състезание за написване на есе по нравствен проблем на български език за награда „Гео Милев – есеист”, за превод на текст /проза/ от български на английски език за награда „Гео Милев – преводач”, за рисунка и илюстрация за награда „Гео Милев – художник“.

 Право на участие имат всички ученици от **VIII – XІІ клас** от училищата на територията на Република България. Срокът за регистрация на участниците е от **12,00 ч.** на **11.04.2023 г.** до **12,00 ч.** на **11.05.2023 г.** Бланката за регистрация може да се намери на **страницата в раздел „Регистрация“ или чрез линка под текста в раздел „Регламент“.** В срок до **13.05.2023 г.** всички успешно регистрирали се участници ще получат на електронния си адрес имейл с указания за дейностите в деня на състезанието.

 Състезанието за написване на есе по нравствен проблем и за превод на текст /проза/ от български на английски език ще се проведе на **14.05.2023 г.** от **10,30 ч.** до **12,00 ч.** Срокът за предаване на творбите от състезанието за рисунка и илюстрация е от **12,00 ч.** на **11.04.2023 г.** до **12,00 ч.** на **14.05.2022 г.** Резултатите от състезанието ще бъдат обявени до **06.06.2023 г.**

 Информация за регламента на състезанието и за критериите за оценяване може да се намери на интернет страниците [на състезанието „Човекът е всичко… “](https://gmilev.gpaeburgas.org/) и [на АЕГ „Гео Милев“.](https://gpaeburgas.org/)